Inryg van Rig Tubing.
Sover die grootste frustrasie van spesie hengel is om die monofilament leaderlyn deur Tungsten tubing te probeer ryg!
Dit gaan maklik so vir 20-30 cm maar dan begin dit vassteek, of ek die leaderlyn nou natmaak of droog hou.
Enige tips daaromtrent?
Ernst. Hoe stywer (stiffer) tubing is hoe makliker gaan dit ryg (thread), MAAR natuurlik gaan dit dan ook meer onnatuurlik op die bodem vertoon.
Terselfdertyd, hoe groter die gaaitjie (centre bore) in tubing is, hoe makliker gaan dit ryg, MAAR, hoe groter die gaaitjie, hoe makliker is die kans dat lug borrels binne-in die gaaitjie vasgevang gaan word wat kan veroorsaak dat dele van die tubing begin optel (dryf).
Die neiging deesdae is om tubing so sag en soepel (soft/supple) moontlik te maak sodat dit so natuurlik as moontlik op die bodem kan vertoon; en met ‘n klein gaaitjie sodat geen (of baie min) lugborrels in die gaaitjie kan beland. Tubing en nylon wat beide droog is werk altyd makliker. Sodra enige van die twee nat is raak die inryg moeiliker. Gebruik altyd ‘n skerp skêr om die punt van die nylon skoon af te sny (cleanly cut). As die skêr stomp is sal dit die punt plat (flat) druk met die afsny wat inryg sal bemoeilik.
Jy kan ook probeer om die punt skerp, teen ‘n hoek af (at an angle), te sny in plaas van doodgewoon regaf...’n Skerpper punt ryg gewoonlik makliker.
Tubing se hoof doel is om te verhoed dat jou strop met jou hooflyn tangle, dus moet die tubing altyd bietjie langer wees as jou strop...sowat 5 cm is basies genoeg. M.a.w. as jou strop 15cm lank is maak jou tubing 20cm lank.
Ek (en duisende ander hengelaars) hou die tubing se lengte so kort moontlik. Ek weet van geen goeie rede om dit lank te maak nie...behalwe vir obstruksie (snags).
As jy tubing wil gebruik om jou nylon teen skaaf (chaffing) te beskerm waar baie obstruksie (snags) is, of oor klippe (gravel), dan moet jy die tubing langer maak...sowat 50cm behoort in die meeste gevalle reg te wees (of solank as wat jy dit kan inryg).
Laastens, daar is Tungsten tubing...En dan is daar Tungsten tubing.
Party Tungsten tubings is bietjie swaarder as ander, en dan is daar tubing wat in naam Tungsten tubing is maar eintlik net “glorified” sinking rig tubing is.
“Gardner Tungsten Tubing” is een van die swaarste, sagste en soepelste Tungsten tubings beskikbaar en vir korter lengtes kan jy defnitief nie verkeerd gaan nie. Die gatjie grootte is 0.5mm wat redelik maklik ryg op kort lengtes maar dit kan moeiliker ryg op lang lengtes. “ESP Flexi Anchor Tube” weeg bietjie ligter (in vergelyking met Gardner) maar met ‘n gatjie grootte van 0.65mm ryg dit bietjie makliker met langer lengtes.
Ek beveel nie enige van die Sjinese “Tungsten” tubings aan nie. Moontlik is daar uitsonderings, maar die wat ek tesiene gekry het is so lig in gewig dat dit in my opinie eintlik maar net gewone tubing is (waarby ‘n lae persentasie Tungsten gevoeg is) sodat daar beweer kan word dat dit Tungsten tubing is.
Ek hoop die informasie help jou.